पॉलिटिकल रिपोर्टर | भोपाल
पॉलिटिकल रिपोर्टर | भोपाल
प्रभारी मंत्री क्षेत्र में आते ही नहीं। सूखे में कब आए और कब गए पता ही नहीं चला। आए भी तो योजना समिति की मीटिंग ली और चले गए। प्रभारी मंत्री आज तक जिले में रात नहीं रुके हैं। कलेक्टर को फोन करो तो उनका एसएमएस आता है, \\\"आई एम इन मीटिंग, कॉल यू लेटर।’ मेरे फोन से एसपी साहब को फोन नहीं लगता। दूसरे नंबर से लग जाता है। शायद, उन्होंने मेरे मोबाइल नंबर को ब्लेकलिस्ट कर रखा है। ये आरोप उन भाजपा विधायकों के हैं, जिनसे मुख्यमंत्री शिवराज सिंह चौहान ने इस सरकार में पहली बार वन-टू-वन किया है। काफी समय से विधायक यह शिकायत कर रहे थे कि उनकी नहीं सुनी जा रही।
मुख्यमंत्री से चर्चा करके निकलीं चांचौड़ा की विधायक ममता मीणा ने प्रभारी मंत्री से लेकर कलेक्टर तक की शिकायत की। उनके क्षेत्र प्रभारी मंत्री गोपाल भार्गव हैं। ममता मीणा ने 20 मिनट तक मुख्यमंत्री को एक-एक बात बताई। गाडरवारा से विधायक गोविंद पटेल ने भी क्षेत्र के कलेक्टर और एसपी पर निशाना साधा। महिदपुर से भाजपा विधायक बहादुर सिंह चौहान ने अपनी पार्टी के लोगों के बारे में ही कहा कि वे परेशान कर रहे हैं। मुख्यमंत्री ने विधायकों को भरोसा दिलाया कि लोगों से किए गए वादे हर हाल में पूरे किए जाएंगे।
जमकर बिफरीं ममता मीणा
ममता मीणा ने मुख्यमंत्री से यहां तक कहा कि आपसे बात करना आसान है, लेकिन प्रभारी मंत्री और कलेक्टर श्रीमंत शुक्ला से बात करना मुश्किल। ओला वृष्टि में फसल बर्बाद हो गई। आप (सीएम) खुद देखने आए, लेकिन प्रभारी मंत्री ने एक बार भी फसलों का हाल जानना मुनासिब नहीं समझा।
kas_Deva kas_Deva hin_Deva hin_Deva mar_Deva hin_Deva